EkBass/fiwiki-20250220-pages-articles huggingface dataset:
Gerardo Gandini

Gerardo Gandini (16. lokakuuta 1936 Buenos AiresGerardo Gandini AllMusic, viitattu 29.1.2023 – 22. maaliskuuta 2013) oli argentiinalainen säveltäjä, pianisti ja kapellimestari.Gerardo Gandini Universal Edition, viitattu 29.1.2023Gerardo Gandini Schott Music, viitattu 29.1.2023Gerardo Gandini Flautístico, viitattu 29.1.2023 Gandini aloitti sävellyksen opiskelun Alberto Ginasteran johdolla ja jatkoi sitä Accademia Nazionale di Santa Ceciliassa Roomassa opettajanaan Goffredo Petrassi. Pianonsoiton opetusta hän sai Pía Sebastianilta, Roberto Caamañolta ja Yvonne Loriod'lta. Gandini työskenteli Ginasteran assistenttina 1950-luvun loppupuolella ja 1960-luvulla. Hän kuului pianistina viimeiseen Astor Piazzollan perustamaan ja johtamaan sekstettiin.Pablo Fessel, Gandini, Gerardo (1936–2013) Routledge Encyclopedia of Modernism 5.9.2016, viitattu 29.1.2023 Sen kanssa hän teki pitkän Euroopan- ja Amerikan-kiertueen. Gandinista tuli aktiivinen aikansa musiikin edistäjä Argentiinassa. Hän myös piti pianolla resitaaleja "postangoiksi" kutsutuista tangosovituksista, joita julkaistiin levytettyinä albumeilla Postangos (1995) ja Postangos en vivo en Rosario (2003). Gandini saavutti kansainvälistä tunnustusta sävellystuotannollaan, joka koostuu yli 120 teoksesta orkesterille, pienemmille kokoonpanoille, näyttämölle, oopperaan ja soolosoittimille. Oopperoita hän laati kolme: La casa sin sosiego (libretto: Griselda Gambaro, kantaesitetty 1992), La ciudad ausente (libretto: Ricardo Piglia samannimisen romaaninsa pohjalta, 1995) ja Liederkreis (Una ópera sobre Schumann) (libretto: Alejandro Tantanian, 2000). Lukuisia Gandinin teoksia on levytetty paitsi säveltäjän itsensä toimesta, myös esimerkiksi Louisvillen orkesterin, Camerata Barilochen ja Mariano Frogionin tulkitsemina. Gandini sai vuonna 1998 Venetsian elokuvajuhlien Kultaisen leijonan parhaasta alkuperäisestä musiikista. Palkinnon hänelle tuonut elokuva oli Fernando Solanasin ohjaama La nube. Gandini sai uransa aikana monia muitakin palkintoja ja stipendejä, kuten Molière-palkinnon vuonna 1977 näyttämömusiikista ja Argentiinan kansallisen musiikkipalkinnon vuonna 1996 oopperasta La ciudad ausente. Vuonna 1960 hän voitti Buenos Airesin kunnallisen sävellyspalkinnon. Vuonna 1966 hän sai stipendin Italian hallinnolta ja vuonna 1982 Guggenheim- stipendin. Gandini teki opetustyötä muun muassa La Platan kansallisessa yliopistossa, Argentiinan katolisessa yliopistossa ja New Yorkin Juilliard Schoolissa. Kapellimestarina hän johti muun muassa Buenos Airesin filharmonista orkesteria ja kantaesitti lukuisia uusia teoksia argentiinalaisilta säveltäjiltä. Gandinilla oli lisäksi Buenos Airesin filharmonisen orkesterin säveltäjäresidenssi. Hän toimi myös Teatro Colónin musiikillisena johtajana ja oli Academia Nacional de Bellas Artesin (Kansallinen taiteiden akatemia) jäsen. == Lähteet == Luokka:Argentiinalaiset pianistit Luokka:Argentiinalaiset säveltäjät Luokka:Argentiinalaiset kapellimestarit Luokka:Vuonna 1936 syntyneet Luokka:Vuonna 2013 kuolleet
Chilen liberaalipuolue

Chilen liberaalipuolue () on chileläinen sosiaaliliberaalinen puolue. == Historia == Puolueen perusti Vlado Mirosevic vuonna 2013. Sen taustalla oli alunperin toinen puolue nimeltä ChilePrimero (), joka vuonna 2012 päätti lopettaa toimintansa ja perustaa uuden puolueen. Chile Ensin oli alun perin perustettu vuonna 2007. Kesäkuussa 2013 puolue ilmoitti muodostavansa vaaliliiton edistyspuolueen kanssa tulevissa vaaleissa. Marraskuussa 2021 puolue asettui tukemaan Gabriel Boricia maan presidentiksi. == Ideologia ja kannanottoja == Puolue määrittelee itsensä ideologiaansa kuuluvan mm. sosiaaliliberalismin, federalismin ja laisismin. Liberaalipuolue on Liberal Internationalin täysjäsen. == Lähteet == == Aiheesta muualla == * Puolueen Twitter-tili Luokka:Chilen puolueet Luokka:Liberaalit puolueet
Eduardo Alemann

Eduardo Armando Alemann (12. tammikuuta 1922 Buenos Aires – 25. heinäkuuta 2005) oli argentiinalainen pianisti, säveltäjä ja musiikkikriitikko.Eduardo Alemann Sphinx Organization, viitattu 29.1.2023Martha Furman Schleifer, Gary Galván, Latin American Classical Composers: A Biographical Dictionary Rowman & Littlefield 28.1.2016, viitattu 29.1.2023 Alemann opiskeli harmoniaa ja kontrapunktia Erwin Leuchterin sekä sävellystä Guillermo Graetzerin ja Carlos H. Veerhoffin johdolla. Pianonsoitossa hänen opettajanaan oli Tila Montés. Alemann sävelsi monet teoksistaan jousi- tai kamariorkesterille. Hän oli mukana perustamassa Argentiinan nuorten säveltäjien liittoa ja oli Argentiinan säveltäjäliiton jäsen. Alemann kuului Sveitsin Bernistä Argentiinaan muuttaneeseen sukuun. Johann Alemann ja hänen poikansa Moritz perustivat vuonna 1878 Buenos Airesissa ilmestyvän Argentinisches Tageblatt -lehden, jota Eduardo Alemann johti edeltäjänsä Ernesto F. Alemannin kuoltua vuonna 1982.Wir über uns Argentinisches Tageblatt, viitattu 29.1.2023Allemann Historisches Lexikon der Schweiz 5.6.2001, viitattu 29.1.2023 Eduardo Alemann oli myös lehden musiikkikriitikko. == Teoksia == * Sinfonietta concertante (huilulle, oboelle, klarinetille, fagotille ja jousiorkesterille; 1955) * Aforismos (sellolle ja pianolle, 1971) * Bahiana nova (jousiorkesterille, 1971) * Encuentro (klarinetille ja jousiorkesterille, 1971) * Ensayo (jousiorkesterille, 1974) * Cuatro caminos (kamariorkesterille, 1976) * Mazurca (sellolle, 1976) * Episodios (lyömäsoittimille ja kamariorkesterille, 1979) * Curriculum vitae (1982) * Balada (sähkökitaralle ja jousiorkesterille, 1988) * Odisea (1991) * vokaalimusiikkisävellyksiä == Lähteet == Luokka:Argentiinalaiset säveltäjät Luokka:Argentiinalaiset pianistit Luokka:Musiikkikriitikot Luokka:Vuonna 1922 syntyneet Luokka:Vuonna 2005 kuolleet
Hypercar

Hypercar voi tarkoittaa seuraavia: * Hyperauto, suorituskykyinen tieliikenteeseen soveltuva auto * Hypercar (konseptiauto), RMI:n konseptiauto * Le Mans Hypercar, kilpa-autoluokka
Marius Mayrhofer

Marius Mayrhofer (s. 18. syyskuuta 2000 Tübingen) on saksalainen maantiepyöräilijä. Hän aloitti ammattilaisuransa Team Sunwebin / Team DSM:n kehitysorganisaatiossa vuosina 2019–2021 ja siirtyi Team DSM:n ykkösjoukkueeseen 2022. Kaudesta 2024 lähtien hän edustaa Tudor Pro Cycling Teamia. Mayrhofer saavutti maantieajon nuorten MM-hopeaa Innsbruckissa 2018. Hän voitti UCI World Tour -sarjaan kuuluneen Cadel Evans Great Ocean Road Racen 2023. == Saavutuksia == Lähteet: Pro Cycling Stats, Cycling Archives ;2017 :Maantieajon nuorten Saksan-mestaruus :Oberösterreich Juniorenrundfahrt, 2. etapin voitto ;2018 :Grand Prix Bob Jungels, voitto :Course de la Paix Juniors, 1. ja 2b. etapin voitto :Oberösterreich Juniorenrundfahrt, pistekilpailun ja 1. etapin voitto :Trofeo comune di Vertova Memorial Pietro Merelli, voitto :MM-kilpailut, nuorten maantieajossa hopeaa ;2023 :Cadel Evans Great Ocean Road Race, voitto == Lähteet == Luokka:Saksalaiset maantiepyöräilijät Luokka:Vuonna 2000 syntyneet Luokka:Elävät henkilöt
UCI World Tour 2023

UCI World Tour 2023 oli kolmastoista kausi, jolloin maantiepyöräilyn miesten korkeimman kategorian kilpailut kuuluivat UCI World Tour -sarjaan. Sarja muodostui 20 yhden päivän kilpailusta ja 15 etappikilpailusta. Kausi alkoi Tour Down Underilla tammikuun puolivälin jälkeen ja päättyi Tour of Guangxi -kilpailuun lokakuussa. == Kilpailut == Lähde: Pro Cycling Stats Kilpailu Päivä(t) Voittaja Toinen Kolmas Tour Down Under 17.–22.1. Jay Vine Simon Yates Pello Bilbao Cadel Evans Great Ocean Road Race 29.1. Marius Mayrhofer Hugo Page Simon Clarke UAE Tour 20.–26.2. Remco Evenepoel Luke Plapp Adam Yates Omloop Het Nieuwsblad 25.2. Dylan van Baarle Arnaud De Lie Christophe Laporte Strade Bianche 4.3. Tom Pidcock Valentin Madouas Tiesj Benoot Pariisi–Nizza 5.–12.3. Tadej Pogačar David Gaudu Jonas Vingegaard Tirreno–Adriatico 6.–12.3. Primož Roglič João Almeida Tao Geoghegan Hart Milano – San Remo 18.3. Mathieu van der Poel Filippo Ganna Wout van Aert Katalonian ympäriajo 20.–26.3. Primož Roglič Remco Evenepoel João Almeida Classic Brugge–De Panne 22.3. Jasper Philipsen Olav Kooij Yves Lampaert E3 Saxo Bank Classic 24.3. Wout van Aert Mathieu van der Poel Tadej Pogačar Gent–Wevelgem 26.3. Christophe Laporte Wout van Aert Sep Vanmarcke Dwars door Vlaanderen 29.3. Christophe Laporte Oier Lazkano Neilson Powless Flanderin ympäriajo 2.4. Tadej Pogačar Mathieu van der Poel Mads Pedersen Baskimaan ympäriajo 3.–8.4. Jonas Vingegaard Mikel Landa Jon Izagirre Pariisi–Roubaix 9.4. Mathieu van der Poel Jasper Philipsen Wout van Aert Amstel Gold Race 16.4. Tadej Pogačar Ben Healy Tom Pidcock La Flèche Wallonne 19.4. Tadej Pogačar Mattias Skjelmose Mikel Landa Liège–Bastogne–Liège 23.4. Remco Evenepoel Tom Pidcock Santiago Buitrago Tour de Romandie 25.–30.4. Adam Yates Matteo Jorgenson Damiano Caruso Eschborn–Frankfurt 1.5. Søren Kragh Andersen Patrick Konrad Alessandro Fedeli Italian ympäriajo 6.–28.5. Primož Roglič Geraint Thomas João Almeida Critérium du Dauphiné 4.–11.6. Jonas Vingegaard Adam Yates Ben O'Connor Sveitsin ympäriajo 11.–18.6. Mattias Skjelmose Juan Ayuso Remco Evenepoel Ranskan ympäriajo 1.–23.7. Jonas Vingegaard Tadej Pogačar Adam Yates Clásica de San Sebastián 29.7. Remco Evenepoel Pello Bilbao Aleksandr Vlasov Puolan ympäriajo 29.7.–4.8. Matej Mohorič João Almeida Michał Kwiatkowski Hamburg Cyclassics 20.8. Mads Pedersen Danny van Poppel Elia Viviani / Benelux Tour 23.–29.8. Tim Wellens Florian Vermeersch Yves Lampaert Espanjan ympäriajo 26.8.–17.9. Sepp Kuss Jonas Vingegaard Primož Roglič Bretagne Classic Ouest–France 3.9. Valentin Madouas Mathieu Burgaudeau Felix Großschartner Grand Prix Cycliste de Québec 8.9. Arnaud De Lie Corbin Strong Michael Matthews Grand Prix Cycliste de Montréal 10.9. Adam Yates Pavel Sivakov Alex Aranburu Lombardian ympäriajo 7.10. Tadej Pogačar Andrea Bagioli Primož Roglič Tour of Guangxi 12.–17.10. Milan Vader Rémy Rochas Ethan Hayter == WorldTeam -joukkueet 2023 == Seuraavat tallit kuuluivat UCI World Tour -tasolle 2023: == Lähteet == 2023 Luokka:Pyöräilykausi 2023
Pentti Palmunen

Pentti Päiviö Palmunen (21. heinäkuuta 1921 Laitila – 8. maaliskuuta 2002 Turku) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen. Viitattu 29.1.2023. Palmusen vanhemmat olivat maanviljelijä Johan Petter Palmunen ja emäntä Maria Aleksandra Sonkkila ja puoliso vuodesta 1950 Ritva Maria Wallin. Palmunen tuli ylioppilaaksi Uudenkaupungin yhteislyseosta 1941 ja valmistui maatalousteknikoksi Mustialan maamiesopistosta 1946 ja agronomiksi Helsingin yliopistosta 1949. Hän oli Varsinais-Suomen maanviljelysseuran kasvinviljelyagronomi 1949–1955, Hankkijan Turun konttorin neuvonta-agronomi 1955–1962 ja maanviljelijä Hylkilahden tilalla Kakskerrassa vuodesta 1967 ja Turussa 1952–1988. Kakskerran kunnanvaltuuston jäsen Palmunen oli vuodesta 1954 ja Turun kaupunginvaltuuston jäsen 1973–1984. Palmusella oli myös lukuisia muita luottamustehtäviä, mukaan lukien Hankkijan hallintoneuvosto, jonka jäsen hän oli 1974–1988, varapuheenjohtaja 1978–1985 ja puheenjohtaja 1985–1987. Maanviljelysneuvoksen arvonimen 1979 saanut Palmunen hukkui hiihtoretkellä kevättalvella 2002. == Lähteet == ==Aiheesta muualla== * Luokka:Suomalaiset osuustoimintaliikkeen vaikuttajat Luokka:Suomalaiset maanviljelijät Luokka:Turun kaupunginvaltuutetut Luokka:Kakskerran kunnanvaltuutetut Luokka:Maanviljelysneuvokset Luokka:Vuonna 1921 syntyneet Luokka:Vuonna 2002 kuolleet
Palmunen

Palmunen on muun muassa seuraavien suomalaisten henkilöiden sukunimi: * Aarno Palmunen (1936–1978), runoilija * Einar Palmunen (1903–1982), kirjailija * Lauri Palmunen (s. 1952), tietokirjailija, kansanedustaja * Pentti Palmunen (1921–2002), maanviljelijä, maanviljelysneuvos
UCI Women’s World Tour 2023

UCI Women’s World Tour 2023 oli kahdeksas kausi, jolloin maantiepyöräilyn naisten korkeimman kategorian kilpailut kuuluivat UCI Women’s World Tour -kilpailusarjaan. Sarjaan kuului 14 yhden päivän kilpailua ja niin ikään 14 etappikilpailua. Sarja alkoi Tour Down Underilla tammikuun puolivälissä ja päättyi Tour of Guangxi -kilpailuun lokakuussa. == Kilpailut == Lähde: Pro Cycling Stats 2023 UCI Women's World Tour Kilpailu Päivä(t) Voittaja Toinen Kolmas Johtaja Tour Down Under 15.–17.1. Grace Brown Amanda Spratt Georgia Williams Grace Brown Cadel Evans Great Ocean Road Race 28.1. Loes Adegeest Amanda Spratt Nina Buijsman Amanda Spratt UAE Tour 9.–12.2. Elisa Longo Borghini Gaia Realini Silvia Persico Amanda Spratt Omloop Het Nieuwsblad 25.2. Lotte Kopecky Lorena Wiebes Marta Bastianelli Amanda Spratt Strade Bianche 4.3. Demi Vollering Lotte Kopecky Cecilie Uttrup Ludwig Amanda Spratt Ronde van Drenthe 11.3. Lorena Wiebes Susanne Andersen Maike van der Duin Lorena Wiebes Trofeo Alfredo Binda- Comune di Cittiglio 19.3. Shirin van Anrooij Elisa Balsamo Vittoria Guazzini Lorena Wiebes Classic Brugge–De Panne 23.3. Pfeiffer Georgi Elisa Balsamo Lorena Wiebes Lorena Wiebes Gent–Wevelgem 26.3. Marlen Reusser Megan Jastrab Maike van der Duin Lorena Wiebes Flanderin ympäriajo 2.4. Lotte Kopecky Demi Vollering Elisa Longo Borghini Lorena Wiebes Pariisi–Roubaix 8.4. Alison Jackson Katia Ragusa Marthe Truyen Lotte Kopecky Amstel Gold Race 16.4. Demi Vollering Lotte Kopecky Shirin van Anrooij Lotte Kopecky La Flèche Wallonne Féminine 19.4. Demi Vollering Liane Lippert Gaia Realini Lotte Kopecky Liège–Bastogne–Liège 23.4. Demi Vollering Elisa Longo Borghini Marlen Reusser Demi Vollering La Vuelta Femenina 1.–7.5. Annemiek van Vleuten Demi Vollering Gaia Realini Demi Vollering Itzulia Women 12.–14.5. Marlen Reusser Demi Vollering Katarzyna Niewiadoma Demi Vollering Vuelta a Burgos 18.–21.5. Demi Vollering Shirin van Anrooij Ashleigh Moolman Demi Vollering RideLondon Classique 26.–28.5. Charlotte Kool Chloe Dygert Elizabeth Deignan Demi Vollering The Women's Tour 5.–10.6. Peruttiin talousvaikeuksien vuoksi. Demi Vollering Sveitsin ympäriajo 17.–20.6. Marlen Reusser Demi Vollering Elisa Longo Borghini Demi Vollering Giro Donne 30.6.– 9.7. Annemiek van Vleuten Juliette Labous Gaia Realini Demi Vollering Tour de France Femmes 23.–30.7. Demi Vollering Lotte Kopecky Katarzyna Niewiadoma Demi Vollering // Tour of Scandinavia 22.–27.8. Annemiek van Vleuten Cecilie Uttrup Ludwig Amber Kraak Demi Vollering Classic Lorient Agglomération –Trophée Ceratizit 2.9. Mischa Bredewold Marta Lach Sofia Bertizzolo Demi Vollering Holland Ladies Tour 5.–10.9. Lotte Kopecky Lorena Wiebes Anna Henderson Demi Vollering Tour de Romandie Féminin 15.–17.9. Demi Vollering Katarzyna Niewiadoma Marlen Reusser Demi Vollering Tour of Chongming Island 12.–14.10. Chiara Consonni Mylène de Zoete Daria Pikulik Demi Vollering Tour of Guangxi 17.10. Daria Pikulik Chiara Consonni Mia Griffin Demi Vollering == Pro team -joukkueet 2023 == Seuraavat tallit kuuluivat UCI Pro -tasolle 2023: == Lähteet == Luokka:UCI Women's World Tour Luokka:Pyöräilykausi 2023
Carl Rottmann

Carl Rottmann (1798–1850) oli saksalainen taidemaalari. Hän työskenteli Münchenissä. Häntä on Saksassa pidetty ihannoivan historiallisen maisemamaalauksen mestarina. Hän sai vaikutteita J. A. Kochilta, mutta hänen käsittelytapansa on yksinkertaisempi. Baijerin kuningas Ludvig I tilasi häneltä 28 italialaista maisemaa käsittävän freskosarjan Münchenin Hofgartenin arkadeihin (1829-1833) ja Münchenin Uuteen pinakoteekkiin 23 kreikkalaista maisemaa sisältävän kuvasarjan, jotka Rottmann maalasi vahaväreillä 1834-1835 Kreikkaan tekemänsä matkan jälkeen. Niissä huomio kiinnittyy pikemminkin valon ja ilman antamaan vaikutelmaan kuin viivaan. Hän on käyttänyt maisemamaalauksessa myös öljyvärejä.Rottmann, Karl Tietosanakirja. Osa 8, palsta 241. Tietosanakirja-osakeyhtiö 1916 Carl-rottmann-der-kochelsee.jpg|Der Kochelsee, 1825. Carl-rottmann-taormina-mit-dem-aetna.jpg|Taorminaja Etna, (todennäköisesti) 1829. Carl Rottmann - Palermo mit dem Monte Pellegrino - WAF 842 - Bavarian State Painting Collections.jpg|Palermo ja Monte Pellegrino, (todennäköisesti) 1832. Carl Anton Joseph Rottmann - View of the Eibsee - WGA20151.jpg|Der Eibsee, 1825. ==Lähteet== ==Aiheesta muualla== Luokka:Saksalaiset taidemaalarit Luokka:Vuonna 1798 syntyneet Luokka:Vuonna 1850 kuolleet
City (taideteos)

City on amerikkalaisen ympäristötaiteilija Michael Heizerin valtava maataideteos Nevadan osavaltiossa Yhdysvalloissa. Se sijaitsee syrjäisellä Basin and Rangen suojelualueella, noin 250 kilometriä Las Vegasista pohjoiseen. Heizer aloitti teoksen rakentamisen vuonna 1970 ja sai sen valmiiksi 50 vuotta myöhemmin; virallinen paljastamistilaisuus oli 2. syyskuuta 2022. City on valtavista maamassoista ja betonirakenteista muodostuva kokonaisuus, joka on pituudeltaan yli 2,4 kilometriä ja leveydeltään 800 metriä. Sen mittasuhteita on verrattu Pohjois-Amerikan intiaanien kumpuihin, Mesoamerikan intiaanien kaupunkeihin ja muinaisten egyptiläisten temppeleihin. Teosta pääsee toistaiseksi katsomaan vain opastetuilla kierroksilla, joille edellytetään ennakkovarausta. == Lähteet == Luokka:Maataide Luokka:Yhdysvaltain patsaat ja veistokset Luokka:Nevadan rakennukset ja rakennelmat
Väinö Suomalainen

Kustaa Väinö Suomalainen, sukunimi aik. Lagren (27. huhtikuuta 1883 Turku – 25. maaliskuuta 1938 Turku) oli suomalainen opettaja ja toimittaja. Hän oli lähes 30 vuotta turkulaisen Uusi Aura-lehden palveluksessa.Ylioppilasmatrikkeli 1903, matrikkelinumero 28383 Toimittaja Väinö Suomalainen, Turun Sanomat, 27.03.1938, nro 83, s. 3, Kansalliskirjaston digitaaliset aineistotKuolinilmoitus, Turun Sanomat, 27.03.1938, nro 83, s. 2, Kansalliskirjaston digitaaliset aineistotToimittaja Väinö Suomalainen, Uusi Aura, 27.03.1938, nro 83, s. 3, Kansalliskirjaston digitaaliset aineistot Väinö Suomalaisen vanhemmat olivat nahkuri Johan Gustaf Lagren ja Gustava Karolina Lindroos. Hän pääsi ylioppilaaksi Turun klassillisesta lyseosta 1903 ja valmistui kansakoulunopettajaksi Sortavalan opettajaseminaarista 1906. Suomalainen oli vuoteen 1908 opettajana Savonlinnan ylemmässä kansakoulussa. Hän aloitti samalla myös lehtimiesuransa ja oli 1907–1908 Savonlinnassa ilmestyneen Savolainen-lehden toimitussihteerinä. Vuonna 1908 Suomalainen muutti Turkuun Uusi Aura-lehden palvelukseen. Hän oli tässä lehdessä uutistoimittajana ja ensimmäisen maailmansodan vuosina toimitussihteerinä ja vastaavana toimittajana. Tämä jälkeen Suomalainen oli taas uutistoimittajana ja toisena toimitussihteerinä. Vuosina 1922–1926 Suomalainen oli Uusi Aura- lehden Salon konttorin ja paikallistoimituksen hoitajana. Vuodesta 1926 hän toimi taas lehden uutistoimittajana Turussa. Suomalainen oli Turun sanomalehtimiesyhdistyksen luottamustehtävissä ja hän toimi myös suomentajana suomentaen muun muussa joukon näytelmiä.Toimittaja Väinö Suomalainen, Suomen lehdistö : lehdistön ammattilehti, 01.04.1938, nro 4, s. 3, Kansalliskirjaston digitaaliset aineistot Väinö Suomalainen oli naimisissa vuodesta 1908 Olga Wilhelmina Tuomisen kanssa. == Lähteet == Luokka:Suomalaiset opettajat Luokka:Suomalaiset toimittajat Luokka:Vuonna 1883 syntyneet Luokka:Vuonna 1938 kuolleet
William G. Thrash

William Gay Thrash (17. syyskuuta 1916 – 4. heinäkuuta 2011) oli Yhdysvaltain merijalkaväen kolmen tähden kenraali ja arvostettu merivoimien lentäjä. Hän jäi eläkkeelle aktiivisesta palveluksesta 30. kesäkuuta 1972 yli 30 vuoden ansioituneen palveluksen jälkeen. Thrash sai Silver Star ja Legion of Merit -palkinnon Korean sodan aikana. Luokka:Yhdysvaltain merijalkaväen kenraalit Luokka:Vuonna 2011 kuolleet Luokka:Vuonna 1916 syntyneet
Ernst Grönblom

Ernst Richard Grönblom (22. helmikuuta 1859 Turku – 18. lokakuuta 1934 Turku) oli suomalainen konemestari ja yritysjohtaja, joka sai kauppaneuvoksen arvonimen vuonna 1924. Grönblom kävi Turun teknillisen realikoulun ja työskenteli harjoittelijana W:n Crichtonin eri osastoilla ja suoritti 1877 ensimmäisen luokan konemestarin tutkinnon. Hän oli sitten Itämerellä kulkevilla eri laivoilla konemestarina noin 20 vuotta. Hän meni sitten Tukholmaan Axel Christiernssonin yhtiön palvelukseen ja siirtyi vuonna 1895 Turkuun liikkeen edustajaksi. Yhtiön toimintaan kuului teollisuus- ja työkoneiden ja -tarvikkeiden sekä öljyjen myynti. Toiminnan laajennuttua vuonna 1905 agentuuriliike muutettiin osakeyhtiöksi, jonka johtajaksi ja huomattavaksi osakkeenomistajaksi Grönblom silloin samalla tuli. Vuonna 1908 Christiernssonin Turun haarakonttorin koko osakemäärä siirtyi Grönblomille ja vuonna 1914 sen nimeksi tuli Koneosakeyhtiö E. Grönblom. Yhtiön toimitusjohtajan jatkoi Grönblomin poika kauppaneuvos Edgar Grönblom. Ernst Grönblom oli usean vuoden Turun kaupunginvaltuuston ja Turun kauppayhdistyksen valtuuston jäsen. Lisäksi hän oli useiden yritysten hallitusten jäsenenä. Hänet tunnettiin myös lahjoituksista muun muassa tuberkuloosin torjuntaan. Taiteilija Santeri Salokivi maalasi kauppaneuvos Ernst Grönblomin muotokuvan vuonna 1927. == Lähteet == Luokka:Suomalaiset yritysjohtajat Luokka:Turun kaupunginvaltuutetut Luokka:Kauppaneuvokset Luokka:Vuonna 1859 syntyneet Luokka:Vuonna 1934 kuolleet
Melodi Grand Prix 1982

Melodi Grand Prix 1982 oli Norjassa järjestetty laulukilpailu, jossa valittiin Norjan edustaja vuoden 1982 Eurovision laulukilpailuun. Kilpailuun valittiin yhteensä kymmenen kappaletta kolmea eri kautta. Yksi kappale tilattiin suoraan Jahn Teigenilta ja Herodes Falskilta, neljä kappaletta oli valittu edellisen vuoden syys-joulukuussa ”Kom inn” -viihdeohjelmassa ja loput neljä valittiin avoimesta sävellyskilpailusta, johon lähetettiin noin 400 kappaletta. 20. maaliskuuta pidetyssä finaalissa voittajan valitsivat 11 ympäri Norjaa kokoontunutta alueraatia. Kilpailun voitti duo Jahn Teigen & Anita Skorgan kappaleella "Adieu". ==Tulos== Numero Artisti Kappale Lauluntekijä(t) Pisteet Sija 1 Jahn Teigen & Anita Skorgan "Adieu" Jahn Teigen, Herodes Falsk 116 1 2 Inger Lise Rypdal "Lady Di" Nissa Nyberget, Lars Mjøen 88 2 3 Trond Granlund "Lisa" Kristian Lindeman, Philip Kruse 67 5 4 Alex "Perfekte engel" Alexandra Sansøy, Lars Kilevold, Svein Gundersen 75 4 5 Frank Aleksandersen "Vi får, vi gir, vi går, vi blir" Benny Borg 80 3 6 Dollie "Det er deg jeg skal ha" Benedicte Adrian, Ingrid Bjørnov, Ole Sorlie 23 10 7 Freddy Dahl "Café Jupiter" Atle Bakken, Geir Holmsen, Trond Brænne 54 6 8 Gudny Aspaas "Barnesinn" Geir Langslet, Gudny Aspaas 41 9 9 Kari Bremnes & Stiftelsen "Romantikk" Karl Bremnes, Petter Henriksen 48 7 10 Bo "Kom heim" Rolf Løvland, Terje Formoe 46 8 Eritellyt raatiäänet Numero Kappale Trondheim Bergen Bodø Stavanger Tromssa Kristiansand Vesisaari Elverum Ålesund Porsgrunn Oslo Yht. 1 "Adieu" 12 12 12 12 10 8 8 10 10 12 10 116 2 "Lady Di" 8 2 8 8 5 7 12 12 8 6 12 88 3 "Lisa" 5 10 6 7 1 6 5 6 6 8 7 67 4 "Perfekte engel" 4 4 10 4 2 10 7 4 12 10 8 75 5 "Vi får, vi gir, vi går, vi blir" 10 6 5 10 4 12 10 8 5 7 3 80 6 "Det er deg jeg skal ha" 1 1 2 3 7 1 2 1 3 1 1 23 7 "Café Jupiter" 3 7 7 2 8 5 4 5 2 5 6 54 8 "Barnesinn" 6 5 4 5 6 3 3 3 1 3 2 41 9 "Romantikk" 7 3 3 1 12 4 6 2 4 2 4 48 10 "Kom heim" 2 8 1 6 3 2 1 7 7 4 5 46 ==Lähteet== * * *http://natfinals.50webs.com/70s_80s/Norway1982.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1982 Luokka:Melodi Grand Prix
Alexander Rajalin

Albert Alexander Rajalin (14. syyskuuta 1888 Turku – 18. toukokuuta 1941 Karjaa) oli suomalainen opettaja, kansankorkeakoulun rehtori ja toimittaja.Ylioppilasmatrikkeli 1907, matrikkelinumero 31176 Alexander Rajalin död, Åbo Underrättelser, 20.05.1941, nro 134, s. 3, Kansalliskirjaston digitaaliset aineistotKuolinilmoitus, Hufvudstadsbladet, 22.05.1941, nro 136, s. 1, Kansalliskirjaston digitaaliset aineistotAlexander Rajalin död, Hufvudstadsbladet, 20.05.1941, nro 134, s. 5, Kansalliskirjaston digitaaliset aineistot Rajalinin vanhemmat olivat puutarhuri Albert Ferdinand Rajalin ja Gustava Wilhelmina Uggeldahl. Hän pääsi ylioppilaaksi Turun ruotsalaisesta klassillisesta lyseosta 1907 ja opiskeli sitten Helsingin yliopistossa. Rajalin oli opettajana Länsi-Uudenmaan kansankorkeakoulussa Pohjassa vuodesta 1916 alkaen. Hänestä tuli kansakorkeakoulun rehtori 1919 ja hän toimi tässä tehtävässä vuoteen 1928 saakka. Hän toimi samalla myös Pohjan kunnankirjaston hoitajana ja piti työväenkursseja Fiskarsissa. Rajalin siirtyi sanomalehtialalle vuonna 1928 kun hän tuli Hufvudstadsbladetin toimituksen jäseneksi. Rajalin oli Pohjan kunnassa useissa kunnallisissa luottamustehtävissä ja toimi kunnanvaltuuston puheenjohtajana 1924–1928. Hän oli useita vuosia Länsi-Uudenmaan nuorisoyhdistyksen puheenjohtajana ja toimi esitelmien pitäjänä ja puhujana eri kansanvalistustilaisuuksissa. Rajalin oli myös ruotsinkielisen sanomalehtimiesliiton Finlands svenska publicistförbundin hallituksen jäsen. Rajalin kuoli 52-vuotiaana toukokuussa 1941 Meltolan parantolassa Karjaalla. == Toimitustöitä == * Ungdomsrörelsen i Svenska Nyland 1889-1939; toim. Evy Björkman ja Alexander Rajalin. Nylands svenska ungdomsförbund, Borgå 1942 == Lähteet == Luokka:Suomen koulujen rehtorit Luokka:Suomalaiset toimittajat Luokka:Pohjan kunnanvaltuutetut Luokka:Vuonna 1888 syntyneet Luokka:Vuonna 1941 kuolleet
USS Vermont (SSN-792)

USS Vermont (runkonumero SSN-792) on Yhdysvaltain laivaston Virginia-luokan ydinsukellusvene. == Valmistus == Alus tilattiin 28. huhtikuuta 2014 General Dynamics Electric Boat divisioonalta, missä köli toukokuussa 2014. Alus kastettiin 20. lokakuuta 2018 kumminaan Gloria L. Valdez, joka on entinen apulaislaivastoministeri. Samalla töitä valvovaksi päälliköksi määrättiin Henry M. Roenke IV. Alus laskettiin vesille 29. maaliskuuta 2019 ja lähti 15. maaliskuuta 2020 ensimmäiselle kolmipäiväiselle koeajolle.uscarriers.net Charles W. Phillips III vastaanotti 30. maaliskuuta aluksen päällikön tehtävät. Alus kiinnittyi 17. huhtikuuta New Londonin sukellusvenetukikohdan laituriin INSURV-järjestelmän vastaanottokokeiden jälkeen. Samana päivänä telakka luovutti aluksen laivastolle. Seuraavana päivänä se otettiin palvelukseen Grotonissa Connecticutissa. == Palvelus == Alus lähti 2. toukokuuta New Londonista rutiinioperaatioon, jonka aikana se vieraili 8. ja 14. toukokuuta Grotonissa vaihtamassa miehistöä. Alus palasi 18. toukokuuta satamaan, mistä se lähti uudelleen merelle 29. toukokuuta. == Lähteet == Luokka:Virginia-luokan sukellusveneet
Melodi Grand Prix 1981

Melodi Grand Prix 1981 oli Norjassa järjestetty laulukilpailu, jossa valittiin Norjan edustaja vuoden 1981 Eurovision laulukilpailuun. Kilpailu järjestettiin kutsukilpailuna, johon Norjan yleisradioyhtiö NRK kutsui kymmenen säveltäjää. Kilpailu pidettiin 7. maaliskuuta NRK:n studiossa Oslossa. Voittajan valitsi yhdeksänhenkinen musiikin asiantuntijoista koostunut raati. Kilpailun voitti Finn Kalvik kappaleella "Aldri i livet". ==Tulos== Numero Artisti Kappale Lauluntekijä(t) Pisteet Sija 1 Alex "Rock'n Roller" Bjørn Christiansen, Philip Kruse, Svein Gundersen 52 5 2 Unit 5 "Lei mæ hjem" Tore Hansen 64 2 3 Dollie "1984" Benedicta Adrian, Corbett Sorlie, Ingrid Bjørnov, Ole Sorlie 49 6 4 Berit Nyheim "Rock'n Roll" Ivar Gafseth, Jon Petter Westerlund 19 10 5 Inger Lise Rypdal "Tanker" Inger-Lise Rypdal, Terje Rypdal 63 3 6 Eigil Berg "Lorelei" Eigil Berg 35 9 7 Halvdan Sivertsen "Liv laga" Halvdan Sivertsen 39 7 8 Darlings "Født på ny" Fred Nøddelund, Sidsel Endresen 36 8 9 Tramteatret "Det er vår tur nå" Arne Garvang, Liv Årik, Terje Nordby 59 4 10 Finn Kalvik "Aldri i livet" Finn Kalvik 79 1 Eritellyt raatiäänet Numero Kappale Åsmund Feidje Turid Pedersen Halvard Kausland Bjørn Kruse Ellen Nikolaysen Sigurd Jansen Kari Svendsen Anita Skorgan Bjørn Jacobsen Yht. 1 "Rock'n Roller" 4 3 5 7 9 5 4 7 8 52 2 "Lei mæ hjem" 8 9 2 8 10 6 9 9 3 64 3 "1984" 3 5 8 3 3 4 6 8 9 49 4 "Rock'n Roll" 5 1 4 2 1 1 1 2 2 19 5 "Tanker" 7 6 10 10 8 7 7 3 5 63 6 "Lorelei" 1 2 3 1 6 2 8 6 6 35 7 "Liv laga" 6 8 1 6 5 3 2 4 4 39 8 "Født på ny" 2 4 9 5 2 9 3 1 1 36 9 "Det er vår tur nå" 10 7 7 4 4 10 5 5 7 59 10 "Aldri i livet" 9 10 6 9 7 8 10 10 10 79 ==Lähteet== * * *http://natfinals.50webs.com/70s_80s/Norway1981.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1981 Luokka:Melodi Grand Prix
Väinö M. Nyström

Väinö Matias Nyström (5. maaliskuuta 1891 Jyväskylän maalaiskunta – 3. helmikuuta 1980 Jyväskylä) oli suomalainen autoalalla toiminut yritysjohtaja, joka sai kauppaneuvoksen arvonimen vuonna 1969.Helsngin Sanomat. 06.02.1980. Kuolleita. Nyström toimi nuorena isänsä ajurinliikkeessä ja muutti sitten vuonna 1908 Yhdysvaltoihin. Vuonna 1911 hän palasi Suomeen, osti vuonna 1914 ensimmäisen autonsa ja alkoi harjoittaa vuokra-autoilua Helsingissä ja Jyväskylässä. Vuonna 1925 hän perusti Jyväskylään omaan autoliikkeen V. Nyströmin Autoliike, josta tuli vuonna 1930 General Motorsin Keski-Suomen alueen piirimyyjä. Nyström pysyi voimakkaasti kasvaneen liikkeen johdossa kuolemaansa saakka ja kuului Keski-Suomen autoilualan uranuurtajiin ja kehittäjiin. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1891 syntyneet Luokka:Vuonna 1980 kuolleet
USS Oregon (SSN-793)

USS Oregon (runkonumero SSN-793) on Yhdysvaltain laivaston Virginia-luokan ydinsukellusvene. == Valmistus == Alus tilattiin huhtikuussa 2012 General Dynamics Elctric Boat divisioonalta, missä köli laskettiin 8. heinäkuuta 2017. Alus kastettiin 5. lokakuuta 2019 kumminaan amiraali John M. Richardsonin puoliso Dana L. Richardson. Alus siirrettiin telakalta vesille 10.-11. huhtikuuta 2020 ja virallinen vesillelasku tapahtui 25. kesäkuuta. Alus otettiin palvelukseen 28. toukokuuta 2022.uscarriers.net == Palvelus == Kesästä 2022 alkaen aluksen miehistöä koulutettiin toimimaan uudella aluksella, mikä jatkuu vuoden 2023 alussa. == Lähteet == Luokka:Virginia- luokan sukellusveneet
Seppo Toiviainen (kauppaneuvos)

Seppo Einari Toiviainen (27. helmikuuta 1928 Kivennapa – 27. toukokuuta 1997) oli suomalainen diplomi-insinööri ja yrittäjä, joka sai kauppaneuvoksen arvonimen vuonna 1979. Evakkokarjalainen Toiviainen pääsi ylioppilaaksi 1946 ja valmistui diplomi-insinööriksi 1954. Jo opiskelijana hän johti isänsä perustamaa kauppaliike T:mi E. Toiviaista ja toimi myös Hyvinkään Kampalanka- kutomossa. Vuonna 1961 hän perusti autoja myyneen Hyvinkään Autokeskuksen ja myöhemmin yrityksen toimipisteen myös Riihimäelle. Toiviainen myi yrityksensä vuonna 1988. Toiviainen oli myös merkittävä poliittinen vaikuttaja Hyvinkäällä. Hän oli Hyvinkään kaupunginvaltuuston kokoomuslainen valtuutettu 1961–1988 ja kaupunginhallituksen jäsen 1965–1984. Hyvinkään kaupunginhallituksen puheenjohtaja hän oli 1970-luvun lopussa. Hänellä oli myös monia luottamustehtäviä. == Lähteet == Luokka:Suomalaiset yrittäjät Luokka:Suomalaiset insinöörit Luokka:Kauppaneuvokset Luokka:Hyvinkään kaupunginvaltuutetut Luokka:Kansallisen Kokoomuksen poliitikot Luokka:Vuonna 1928 syntyneet Luokka:Vuonna 1997 kuolleet
Julijan Butsmanjuk

Julijan Butsmanjuk, myös Yuliian Butsmaniuk, Yulian Butsmaniuk (; 3. heinäkuuta 1885 Smorživ, Brodyn piirikunta, Galitsia – 30. joulukuuta 1967 Edmonton, Alberta, Kanada) oli ukrainalainen taidemaalari. thumb|upright|left|Fresko Žovkvassa: Brestin unioni. Kasakka-ajan sankareita. Butsmanjuk opiskeli taidetta ennen ensimmäistä maailmansotaa Lvivissä ja Krakovassa. Hän maalasi galitsialaisia kirkkoja Modest Sosenkon avustajana. Sodan puhjettua hän oli ukrainalaisessa Sitšin kiväärimiehissä ja toimi sen lehdistötoimistossa. Hän opiskeli sitten Prahassa ennen kuin palasi 1927 Lviviin, jossa hän opetti taidetta Ridna Škola -seuran kouluissa. Hän teki maalauksia Žovkvassa sijaitsevan luostarin Pyhän Vasilin kirkkoon. Hän muutti 1950 Kanadaan ja asui sitten Edmontonissa, jossa hän maalasi muotokuvia ja teki kirkkomaalauksia Pyhän Josafatin katedraaliin. Butsmanjukin ikonit ja muu uskonnollinen taide noudattaa perinteisiä muotoja, mutta niissä on nykyaikaisia aineksia etenkin wieniläisiltä sesessionisteilta. Hänestä on julkaistu kirja vuonna 1979 Edmontonissa. ==Lähteet== ==Aiheesta muualla== * Lubow Wolynetz, Exploring Our Museum and Library. From our Archives - More on Noted Personalities. Sower. 24.12.2017 Ukrainian Museum Library, Stamford (Yulian Butsmaniuk) Luokka:Ukrainalaiset taidemaalarit Luokka:Kanadalaiset taidemaalarit Luokka:Vuonna 1885 syntyneet Luokka:Vuonna 1967 kuolleet
Niilo Tammilehto

Niilo Sigfrid Tammilehto (ent. Eklund; 17. heinäkuuta 1908 Pirkkala – 30. kesäkuuta 1991 Helsinki) oli suomalainen teknikko ja autoalalla toiminut yritysjohtaja ja yrittäjä, joka sai kauppaneuvoksen arvonimen vuonna 1971.Helsingin Sanomat. 17.7.1978. Niilo Tammilehto 70 vuotta tänään. Tammilehdon vanhemmat olivat puuseppä Karl David Eklund ja Anna Maria Velander ja puoliso vuodesta 1943 Svea Cecilia Maria Österberg. Tammilehto opiskeli Tampereen teknillisessä oppilaitoksessa autoteknikoksi. Hän työskenteli vuodesta 1926 Tampereen Autotuonti Oy:ssä ja siirtyi sitten Oulun Auto ja Kumi Oy:n isännöitsijäksi. Sitten hän toimi myyntipäällikkönä sekä autokorjaamoiden johtajana useissa yrityksissä. Talvisodan aikana hän toimi puolustusministeriön tarkastustoimistossa ja jatkosodassa autokorjaamon päällikkönä. Sodan aikana Tammilehdon perustama yritys Metsätalous Oy valmisti häkäpönttöautojen polttoainetta. Sotien jälkeen Tammilehdolla oli autokorjaamo Taka-Töölössä. Töölön Autoliike Oy:n toimitusjohtajana hän oli vuodesta 1948 alkaen, vuodesta 1954 Niilo Tammilehto Oy:n toimitusjohtaja ja vuodesta 1967 Metallitalossa toimineen Hakaniemen Auto Ky:n toimitusjohtaja. Hänen myymiään automerkkejä olivat muun muassa Simca ja Fiat. Tammilehdon Autokorjaamo Oy toimi Pitäjänmäessä itsenäisenä yhtiönä. Tammilehto vaikutti Autokauppiaat ry:n hallituksessa ja sen puheenjohtajana, Pienteollisuuden Keskusliiton hallituksessa, Autokorjaamoiden Liiton puheenjohtajana, Autoalan Työnantajaliiton varapuheenjohtaja sekä Autoalan Keskusliiton hallituksen jäsenenä ja puheenjohtajana. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1908 syntyneet Luokka:Vuonna 1991 kuolleet
Eleonore Bjartveit

Eleonore Bjartveit (11. heinäkuuta 1924 Alattio – 26. syyskuuta 2002) oli norjalainen lääkäri ja kristillisen kansanpuolueen poliitikko. Hän istui suurkäräjillä vuosina 1989–1993 ja toimi Norjan kulttuuriministerinä 1989–1990. ==Lähteet== ==Aiheesta muualla== * Eleonore Bjartveit Norjan suurkäräjien verkkosivuilla Luokka:Norjan kulttuuriministerit Luokka:Norjalaiset lääkärit Luokka:Vuonna 1924 syntyneet Luokka:Vuonna 2002 kuolleet
Solveig Sollie

Solveig Helene Sollie (s. 19. huhtikuuta 1939 Sørum) on norjalainen kristillisen kansanpuolueen poliitikko. Hän istui suurkäräjillä vuosina 1985–1997 sekä toimi Norjan perhe- ja kulttuuriministerinä 1989–1990. Vuosina 1998–2004 hän oli Telemarkin maaherra. ==Lähteet== ==Aiheesta muualla== * Solveig Sollie Norjan suurkäräjien verkkosivuilla Luokka:Norjan ministerit Luokka:Norjan maaherrat Luokka:Vuonna 1939 syntyneet Luokka:Elävät henkilöt
Sakari Luoma

Sakari Luoma (s. 26. maaliskuuta 1966 Jyväskylä) on suomalainen kitaristi, toimittaja ja tietokirjailija. Luoma tunnetaan muun muassa yhteistyöstään saksalaisen free jazz -saksofonisti ja klarinetisti Peter Brötzmannin kanssa. Kesäkuussa 1999 Luoma teki kiertueen yhdessä Peter Brötzmannin ja venäläissyntyisen rumpali Nikolai Judanovin kanssa. Joensuun Kerubi-klubin esityksestä julkaistiin albumi Fryed Fruit (Red Toucan Records 2001). Kitaristina Luoma on esiintynyt lukuisissa eri kokoonpanoissa Suomessa, Euroopassa, Yhdysvalloissa ja Venäjällä. Vuonna 1997 Luoma esiintyi New Yorkissa maineikkaalla Knitting Factory -klubilla Out of Order -kokoonpanossa, jonka muut jäsenet olivat sellisti Boris Rayskin ja rumpali Jan Trojanowski. Trio esiintyi myös CBGB-Galleryssa ja The Cooler -klubilla New Yorkisssa. Toukokuussa 1995 Luoma muutti Berliiniin, jossa hän asui puolitoista vuotta. Berliinissä Luoma tutustui rumpali Tony Buckiin, jonka kanssa hän teki yhteistyötä eri kokoonpanoissa. Heinäkuussa 1999 Luoma teki kiertueen yhdessä Tony Buckin kanssa Suomessa. Luoma ja Buck konsertoivat tuolloin muun muassa Pori Jazzissa ja Viitasaaren Musiikin aika-festivaalilla. Luoma on vapaaseen improvisaatioon keskittyneen jyväskyläläisen KARHU-yhtyeen perustajajäsen. Luoma on säveltänyt musiikkia myös teatteriesityksiin, dokumenttielokuviin ja tanssiteoksiin . == Kirjat == * Poket – Miehiä ovella 1955-2008 (WSOY Johnny Kniga, 2008) * Poket – äänikirja (WSOY Johnny Kniga, 2020) * Fight! Vapaaottelua Suomesta (WSOY Johnny Kniga, 2010) == Lähteet == Luokka:Elävät henkilöt Luokka:Suomalaiset kitaristit Luokka:Vuonna 1966 syntyneet Luokka:Suomalaiset kirjailijat
Elis Rafael Löfman

Elis Rafael Löfman (22. toukokuuta 1889 Turku – 1960) oli suomalainen toimittaja ja pakinoitsija.Henkilötietoja - Personalia, Suomen lehdistö : lehdistön ammattilehti, 01.05.1939, nro 5, s. 4, Kansalliskirjaston digitaaliset aineistotElis Rafael Löfman 60 år, Åbo Underrättelser, 22.05.1949, nro 118, s. 4, Kansalliskirjaston digitaaliset aineistotMinnesrunor.fi : Elis Rafael Löfman Löfman pääsi ylioppilaaksi 1911 ja hän opiskeli sitten oikeustiedettä. Hän siirtyi lehtialalle ja toimi vuodesta 1913 alkaen Åbo Underrättelser -lehden avustajana ja vuodesta 1917 lehden vakinaisena toimittajana. Hän toimi lehdessä kunnallisasiain toimittajana ja kirjoitti myös pakinoita nimimerkillä Kaj-Kaj. Löfman oli Suomen Sanomalehtimiesten Liiton hallituksen jäsenenä ja hän toimi Turun sanomalehtimiesyhdistyksen puheenjohtajana 1930–1936 ja sen jälkeen varapuheenjohtajana. Löfman oli myös vuodesta 1929 ruotsinkielisen sanomalehtimiesliiton Finlands svenska publicistförbundin hallituksen jäsen. Vuonna 1946 Löfman oli Suomen edustajana 8. pohjoismaisessa lehdistökokouksessa Tukholmassa. Löfman oli Turun Eläintenystävät-yhdistyksen puheenjohtajana vuodesta 1936 alkaen. Hän oli Suomen Matkailijayhdistyksen hallituksen jäsenenä 1930–1937 ja vuodesta 1943 alkaen hän oli Sotainvalidien Veljesliiton neuvoa-antavan elimen jäsenenä. Löfman harrasti valokuvausta ja sai palkintoja valokuvakilpailuissa. Hän harrasti myös puutarhanhoitoa ja kalastusta kesäasunnollaan Nauvossa. == Julkaisuja == * Handelsgillet i Åbo 1876-1926: minnesskrift. Åbo 1926 * Åbo vadd 1908-1948: 40. Åbo vadd, Åbo 1948, suomeksi nimellä Turun vanu 1908-1948: 40. Turun vanu, Turku 1948 * Åbo amatörteaterförening 40 år. Åbo amatörteaterförening, Åbo 1956 * Handelssocietetens i Åbo pensionskassa 1933-1959. Handelssocietetens i Åbo pensionskassa, Åbo 1960 * Åbo amatörteaterförenings 50-årspublikation (1917-1967); kirj. Elis Rafael Löfman ja Kaj Rainar. Åbo 1967 == Lähteet == Luokka:Suomalaiset toimittajat Luokka:Pakinoitsijat Luokka:Vuonna 1889 syntyneet Luokka:Vuonna 1960 kuolleet
USS Montana (SSN-794)

USS Montana (runkonumero SSN-794) on Yhdysvaltain laivaston Virginia-luokan ydinsukellusvene. == Valmistus == Alus tilattiin huhtikuussa 2012 Northrop Grumman Newport News Shipbuildingilta, missä köli laskettiin 16. toukokuuta 2018. Alus kastettiin 12. syyskuuta 2020 Huntington Ingalls Industriesiksi muuttuneella telakalla kumminaan entinen sisäministeri Sarah M. R. Jewell ja otettiin palvelukseen 25. kesäkuuta 2022 Norfolkin laivastoasemalla.uscarriers.net == Palvelus == Alus siirrettiin 18. tammikuuta 2023 telakalle koeajoissa havaittujen vikojen korjaamiseksi, mistä se vapautuu suunnitelmien mukaan marraskuussa 2023. == Lähteet == Luokka:Virginia-luokan sukellusveneet
Vinohammassimpukat

Vinohammassimpukat (Mactridae) on simpukoihin kuuluva nilviäisheimo. Heimon lajeja tavataan niin merivesistä kuin makeista vesistäkin. == Taksonomia ja anatomia == Elossa olevat vinohammassimpukat jaetaan neljään alaheimoon ja 30 sukuun. Lajeja heimossa on noin 150. Heimon lajien kuori on muodoltaan soikea, kolmiomainen tai pitkänomainen. Kuoressa on hammastusta. Vinohammasimpukoiden jalka on kookas. Sifonien sisään- ja ulosvirtausputket ovat yhtyneet ja ne ovat lyhyehköt. ==Levinneisyys ja elintavat== Vinohammassimpukoita tavataan maailmanlaajuisesti meristä ja muutamia lajeja myös makeista vesistä. Heimon lajit elävät usein matalissa vesissä kaivautuneina hiekkapohjaan. Ravinnokseen ne suodattavat vedestä eloperäistä ainesta. == Lähteet == Luokka:Venerida
Ballantine’s

Ballantine’s on skottilainen viskimerkki, jota tuottaa Pernod Ricard Dumbartonissa, Skotlannissa. ==Ballantine’s-tuotteita== * Finest: sekoiteviski * Limited: sekoiteviski * Glenburgie 15 Year Old Single Malt == Aiheesta muualla == * Ballantine’sin nettisivusto Luokka:Viskit Luokka:Skotlantilainen kulttuuri
Jääkiekon Suomensarja 1972–1973

Jääkiekon Suomensarja pelattiin kaudella 1972-1973 kolmessa kahdeksan joukkueen maantieteellisesti jaetussa lohkossa. Lohkoissa pelattiin kaksinkertainen sarja. Lohkojen kaksi parasta pelasivat kaksinkertaisen SM- karsintasarjan, jonka voittaja nousi suoraan SM-sarjaan ja toiseksi sijoittunut eteni karsimaan SM-sarjapaikasta SM-sarjan toiseksi viimeistä joukkuetta vastaan. Lohkojen kaksi viimeistä tippuivat Maakuntasarjaan. Pohjoislohkon Karihaaran Tenho vetäytyi kesken sarjan ja sen pelaamien otteluiden tulokset mitätöitiin. == Suomensarja == === Länsilohko === === Itälohko === === Pohjoislohko === Lohkojen kaksi parasta etenivät karsintasarjaan. Kiekko-67, Hilpara, Tarmo, Ketterä, Säppi ja Tenho putosivat Maakuntasarjaan. == SM-karsintasarja == Lukko nousi SM-sarjaan. SaPKo karsintaan SM-sarjan yhdeksänneksi sijoittunutta vastaan. == SM-sarjakarsinta == TPS säilyi SM-sarjassa. == Lähteet == Luokka:Jääkiekon Suomensarja Luokka:Vuoden 1973 jääkiekko Luokka:Vuoden 1972 jääkiekko
Manuel Ugarte

Manuel Ugarte Ribeiro (s. 11. huhtikuuta 2001 Montevideo) on uruguaylainen jalkapalloilija. Hän on pelipaikaltaan keskikenttäpelaaja. Hän edustaa Englannin Valioliigassa pelaavaa Manchester Unitedia. Hän on pelannut Uruguayn A-maajoukkueessa syyskuusta 2021 alkaen. Ugarte aloitti liigauransa 15-vuotiaana kotimaassaan Fénixin joukkueessa joulukuussa 2016. Joukkueen vakiokokoonpanoon hän nousi vuonna 2019. Hän siirtyi tammikuussa 2021 Portugalin pääsarjassa pelaavaan Famalicãoon, jossa hän pelasi puolen vuoden aikana 20 liigaottelua ja teki niissä yhden maalin. Elokuussa 2021 hän siirtyi Sportingiin. Hän pelasi kaudella 2021–2022 Portugalin liigassa 25 ottelua ja Mestarien liigassa neljä ottelua. Seuraavalla kaudella hän pelasi Portugalin liigassa 31, Mestarien liigassa kuusi ja Eurooppa-liigassa neljä ottelua. Ugarte edusti kaudella 2023–2024 ranskalaisseura Paris Saint-Germainia. Hän pelasi 25 ottelua Ligue 1:ssä ja kahdeksan ottelua Mestarien liigassa. Hän voitti Ranskassa sekä liiga- että cupmestaruuden. Hän siirtyi elokuussa 2024 englantilaisseura Manchester Unitediin. Ugarte on pelannut Uruguayn alle 20- ja alle 23-vuotiaiden maajoukkueissa. Hän pelasi Uruguayn A-maajoukkueessa ensimmäisen kerran syyskuussa 2021 MM-karsintaottelussa Boliviaa vastaan. Vuonna 2022 hän pelasi viisi maaottelua. Hän kuului Uruguayn joukkueeseen Qatarin MM-kilpailuissa 2022 mutta ei päässyt kentälle. Copa Américassa 2024 hän saavutti pronssia ja pelasi avauskokoonpanossa joukkueensa kaikki kuusi ottelua. Puolivälierän Brasiliaa vastaan päättäneessä rangaistuspotkukilpailussa hän teki voiton varmistaneen maalin joukkueensa viidentenä laukojana. Hän pelannut elokuun 2024 loppuun mennessä 21 A-maaottelua, joissa hän on ollut 16 kertaa avauskokoonpanossa. == Lähteet == Luokka:Uruguaylaiset jalkapalloilijat Luokka:Vuonna 2001 syntyneet Luokka:Elävät henkilöt
Melodi Grand Prix 1980

Melodi Grand Prix 1980 oli Norjassa järjestetty laulukilpailu, jossa valittiin Norjan edustaja vuoden 1980 Eurovision laulukilpailuun. Kilpailu pidettiin kutsukilpailuna, jossa kymmenen norjalaissäveltäjää kutsuttiin säveltämään kappale kilpailuun. Kilpailu pidettiin 22. maaliskuuta Norjan yleisradioyhtiö NRK:n studiossa Oslossa. Voittajan valitsi yhdeksänhenkinen musiikin asiantuntijoista koostunut raati. Kilpailu päättyi tasapeliin duon Sverre Kjelsberg & Mattis Hætta esittämän kappaleen "Sámiid ædnan" ja yhtyeen Åge Aleksandersen & Sambandet esittämän kappaleen "Bjørnen sover" välillä, joten näiden kahden välillä järjestettiin uusintaäänestys, jossa voittajaksi äänestettiin Sverre Kjelsberg & Mattis Hætta. ==Tulos== ===Ensimmäinen kierros=== Numero Artisti Kappale Lauluntekijä(t) Pisteet Sija 1 Anita Skorgan "Stjerneskudd" Anita Skorgan, Philip Kruse 48 6 2 Jahn Teigen "Ja" Herodes Falsk, Jahn Teigen 32 9 3 Radka Toneff "Parken" Ole Paus, Radka Toneff 43 8 4 Åge Aleksandersen & Sambandet "Bjørnen sover" Åge Aleksandersen 61 1 5 Hilde Heltberg "Maestro" Arne Schultz 32 9 6 Henning Sommerro "Auståvind" Henning Sommerro, Jørgen Gravvold 45 7 7 Alex "Univers" Svein Gundersen 58 3 8 Nina Askeland "Rudi" Jan Eggum 58 3 9 Inger Lise Rypdal "Svart fortid" Ketil Bjørnstad 57 5 10 Sverre Kjelsberg & Mattis Hætta "Sámiid ædnan" Sverre Kjelsberg, Ragnar Olsen 61 1 Eritellyt raatiäänet Numero Kappale Ulf Dalheim Kari Diesen d.y. Ivar Dyrhaug Eli Hennestad Høyland Rune Larsen Lillebjørn Nilsen Kari Stokke Magni Wentzel Kjell Winther Yht. 1 "Stjerneskudd" 7 3 4 8 7 5 2 7 5 48 2 "Ja" 9 5 3 1 4 1 1 1 7 32 3 "Parken" 1 6 10 4 1 2 6 9 4 43 4 "Bjørnen sover" 8 10 8 5 9 8 3 2 8 61 5 "Maestro" 3 2 2 7 5 3 5 4 1 32 6 "Auståvind" 4 4 5 2 8 4 9 6 3 45 7 "Univers" 10 1 1 9 6 9 4 8 10 58 8 "Rudi" 5 7 6 10 2 6 8 5 9 58 9 "Svart fortid" 2 9 7 6 3 7 7 10 6 57 10 "Sámiid ædnan" 6 8 9 3 10 10 10 3 2 61 ===Toinen kierros=== Numero Artisti Kappale Ulf Dalheim Kari Diesen d.y. Ivar Dyrhaug Eli Hennestad Høyland Rune Larsen Lillebjørn Nilsen Kari Stokke Magni Wentzel Kjell Winther Yht. Sija 1 Åge Aleksandersen & Sambandet "Bjørnen sover" 1 1 1 1 4 2 2 Sverre Kjelsberg & Mattis Hætta "Sámiid ædnan" 1 1 1 1 1 5 1 ==Lähteet== * * *http://natfinals.50webs.com/70s_80s/Norway1980.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1980 Luokka:Melodi Grand Prix
Kosivin maalatun keramiikan perinne

Kosivin maalattu keramiikka on käsityöperinne, joka syntyi ukrainalaisessa Kosivin kaupungissa 1700-luvulla ja saavutti kukoistuskautensa 1800-luvun puolivälissä. Sille ovat tyypillisiä vihreäkeltaiset keramiikkaesineet, kuten astiat, juhlatavarat, lelut ja koristelaatat. Vuonna 2019 Kosivin maalattu keramiikka lisättiin Unescon aineettoman kulttuuriperinnön luetteloihin. Se on suosittua arkikäytössä Kosivin ympäristössä ja vahvistaa osaltaan paikallista kulttuuri-identiteettiä. == Tekniikka == Kosivin keramiikka valmistetaan paikallisesta harmaasta savesta ja pinnoitetaan kermanvalkoisella savella. Ennen raakapolttoa esineiden pintaan raaputetaan metallitikulla koristeita ja polton jälkeen ne maalataan metallioksidipohjaisilla väriaineilla – perinteisesti vain vihreällä ja keltaisella mutta joskus myös pienellä määrällä koboltinsinistä. Lasittamisen aikana vihreä väriaine leviää samaan tapaan kuin märkä akvarelliväri. Keramiikan näyttävin piirre ovat figuratiiviset kuva-aiheet, jotka tulevat hutsulien historiasta, elämästä, kansanperinteestä, uskomuksista ja tavoista sekä Kosivin alueen luonnosta. Kosivilaiset keramiikkataiteilijat työskentelevät pienissä, perheiden tai muutaman käsityöläisen omistamissa verstaissa. Kosivin ammattikorkeakoulun taidekeramiikan osasto ylläpitää paikallista keramiikkaosaamista ja varmistaa sen siirtymisen sukupolvelta toiselle. == Lähteet == Luokka:Ukrainalainen kulttuuri Luokka:Keramiikka luokka:Unescon aineettoman kulttuurin perintökohteet